Modehuis gebruik nou virtuele modelle | Maroela Media
Balmain se virtuele modelle: Margot, Shudu en Zhi. (Foto: www.balmain.com)
Die bekende Franse modehuis Balmain, wat verantwoordelik is vir uitrustings vir bekendes soos Kim Kardshian-West, Gigi Hadid, Kendall Jenner, Kanye West en Justin Bieber, het onlangs aangekondig dat hy virtuele modelle vir sy nuwe reeks gaan gebruik.
Modehuise het in onlangse jare nie meer net aandag gegee aan die model nie, maar ook aan die model se invloed op sosiale media. Balmain het dit wel 'n stappie verder geneem met totale virtuele modelle genaamd Margot, Shudu en Zhi.
Shudu, wat haar eie Instagram-profiel het met 142 000 volgelinge, word op Instagram beskryf as "die wêreld se eerste digitale supermodel".
Shudu is geskep deur die visuele kunstenaar Cameron-James Wilson. Die publiek het aanvanklik nie geweet dat Shudu nie 'n regte mens is nie, maar namate die belangstelling in die model gegroei het, het Wilson die waarheid onthul.
"Asof skoonheidstandaarde in die bedryf nie reeds sleg genoeg is nie, moet ons nou meeding met robotte," het een ongelukkige vrou op Instagram geskryf.
"Dit sal nooit so goed wees soos regte modelle, met regte siele agter regte oë nie. Ek hou nie hiervan nie," het 'n ander geskryf.
Daar is wel aanhangers van die veldtog wat meen dat dit as kuns gesien en respekteer moet word.
Balmain het dié drie "modelle" bekendgestel in 'n plasing op Instagram waar die huis sê hierdie is slegs die eerste drie lede van sy virtuele reeks.
"Enigeen is altyd welkom om deel van Balmain te word. Hulle moet net dieselfde indrukwekkende gees en avontuur van ons virtuele ikone, wat skoonheid, styl en selfversekering weerspieël, hê," het Balmain op sy webwerf geskryf.
Deel van: Tegnologie, Voorkoms, Vreemd
Egpaar al 80 jaar lank getroud
Slaap binne twee minute met dié tegniek
dalk haal hierdie tendend REEDS die druk af van doodgewone meisies om soos modelle te lyk…. dis n kompetisie teen n robot en nie n mens? wonder net….
so maer en meer uitgeteer as regte modelle. Niks mooi eers aan hulle gesigte nie.
Wonder altyd hoekom daardie mense so woedend lyk …… is dit oor die halwe slaaiblaar wat hulle vir die dag kry?